en hu en hu hu hu hu en en hu en hu hu hu hu en hu hu en hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
| 2022 augusztus 7. 16:00
Átnevelőtábor, ahol a horrort nem a gyilkos hozza.
A történet egy átnevelőtáborban játszódik, ami a szokásos nyári táborozós formulára épül, annyi különbséggel, hogy a lakók egytől egyig az LMBTQ közösség tagjai. A hely vezetői ezt szeretnék "orvosolni" kezdetben humánus, majd kevésbé emberbarát eszközökkel. A slusszpoén, hogy feltűnik egy maszkos idegen, aki gyilkolászásba kezd.
Nehéz jól nyúlni ehhez a témához, főleg úgy, hogy ne lépjünk vagy az egyik, vagy a másik tábor tyúkszemére. John Logannek ez az első rendezése, de szó nincs róla, hogy kezdő lenne. Olyan filmek forgatókönyvét írta, mint a Gladiátor, az Aviátor, a Leleményes Hugo vagy a Skyfall, tehát ha valaki, akkor ő kihozhat valami egyedit és stílusosat ebből az alapanyagból.
A cselekmény első harmada erre is engedett következtetni. Hőseink megérkeznek a táborba, majd Owen (Kevin Bacon), a vezető összegzi, hogy mi a lényeg, miben kell változniuk a srácoknak. Remek szegmens, sejtjük, hogy csak egy mézesmadzagról van szó, de Logan ügyesen alapozza meg a konfliktust. Az ezt követő terápiás beszélgetések is jól működnek, mindenkinek megvan a saját kis története, legyen az meleg, transz, biszexuális és még sorolhatnám. Mindenképp becsülendő, hogy adtak a szereplőknek egy emberibb, árnyaltabb oldalt, vágyakkal, traumákkal. Kár, hogy ebből később semmit nem hoztak ki. Félmondatos motivációk, elsikkadó célok, hogy aztán hagyjuk is az egészet. Egyre drasztikusabbá válik a helyzet "nyaralóink" közt, de Logan a lelki terrort olyan sablonosan ábrázolja, hogy nincs benne semmi kirívó, holott ennek a filmnek pont ez lenne a célja. Helyette kapunk közös éneklést, mely egy kínzással egyenértékű annyira kínos, de a szexjelenetek is funkciótlanok.
Mintha a rendező célja annyi lett volna, hogy kipipálja a listára került elemeket és haladjon tovább. Még mindig csak a jéghegy csúcsán járunk, a They/Them úgy lesz egyre rosszabb, ahogy haladunk előre a cselekményben. Egyes döntések, pálfordulások szimplán értelmetlenek, teljesen megalapozatlanok és illogikusak. A karakterek közül akad egy, maximum kettő aki nem irritáló, de a legtöbbjük konkrétan elviselhetetlen. A végtelenül keménynek beállított, de inkább röhejesen elnagyolt Jordantől (Theo Germaine) kezdve a paródiába hajló terapeutáig bezárólag egészen félelmetes, hogy mennyire rosszul megírt és még rosszabbul eljátszott figurákról van szó. A gyilkos teátrális monologizálása a zárásnál az egyik legtúljátszottabb performansz, amit valaha láttam. Nem véletlenül nem említettem meg eddig a slasher szálat, ugyanis az a szűk 100 perces játékidőből nagyjából negyed órát tesz ki, de abban sincs köszönet. A gyilkosságokban semmi kreativitás nincs, a tettes motivációja bár érthető, ebben a formában semmit nem tett hozzá az élményhez, sőt, teljesen máshogy kellett volna kivitelezni az egész szálat, vagy eleve nem beemelni a horrort.
A They/Them a biztató kezdés után ott ment félre, ahol csak lehetett. Horrornak eseménytelen és sablonos, LMBTQ alkotásnak nem elég alapos és akkor még a következetlen ökörségeiről nem is esett szó. Olyan, mintha egy feldühödött társadalmi élharcos meg akarta volna mutatni, mennyire képben van, csak közben egyáltalán nincs otthon a témában és még rendezni sem tud. Ez a film a melegek, transzszexuálisak, queerek számára egyaránt sértő lehet, annyira csak végleteket mutat be roppant felszínesen. Logan valami nagyon fontosat és aktuálisat akart alkotni, de ezzel a fércmunkával csak egy újabb tábort haragított magára: a filmrajongókét.
Jöhet még több film, sorozat, könyv, képregény? Katt ide!
Akit hajt valami perverz kíváncsiság, hogy mit lehet ebből kihozni
Aki azt várja, hogy itt jól ábrázolják az LMBTQ közösséget
Aki egy legalább közepes slashert vár
Akit zavarnak az irritáló karakterek
Akit zavarnak a következetlenségek
Címkék: #they/them #john logan #kevin bacon
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.